เงินบาทปิด 30.76/78 บาท
ธนาคารซีไอเอ็มบีไทย รายงาน เงินบาทปิด 30.76/78 ระหว่างวันเคลื่อนไหวกรอบแคบ แรงซื้อแรงขายมีไม่มาก
28 มี.ค. 2555

ธนาคารซีไอเอ็มบีไทย รายงาน เงินบาทปิด 30.76/78 ระหว่างวันเคลื่อนไหวกรอบแคบ แรงซื้อแรงขายมีไม่มาก
นักบริหารเงินจากธนาคารซีไอเอ็มบี ไทย จำกัด เปิดเผยว่า เงินบาทปิดตลาดเย็นนี้ที่ระดับ 30.76/78 บาท/ดอลลาร์ จากช่วงเช้าที่เปิดตลาด 30.73/75 บาท/ดอลลาร์ ระหว่างวันเคลื่อนไหวในกรอบแคบมาก วอลุ่มการซื้อขายการขายของผู้นำเข้าและผู้ส่งออกมีไม่มาก 
ด้านความเคลื่อนไหวของค่าเงินสกุลหลักต่างประเทศช่วงเย็นวันนี้ เงินเยนอยู่ที่ระดับ 82.97/83.00 เยน/ดอลลาร์ จากช่วงเช้าที่อยู่ที่ระดับ 83.09/11 เยน/ดอลลาร์ ส่วนเงินยูโรอยู่ที่ระดับ 1.3340/3343 ดอลลาร์/ยูโร จากช่วงเช้าที่อยู่ที่ระดับ 1.3318/3320 ดอลลาร์/ยูโร 
นักบริหารเงิน มองทิศทางค่าเงินบาทในวันพรุ่งนี้ น่าจะมีทิศทางเคลื่อนไหวในลักษณะแกว่งแคบๆ ในกรอบระหว่าง 30.70-30.80 บาท/ดอลลาร์ เนื่องจากช่วงนี้ไม่ค่อยมีประเด็นอะไรใหม่ จึงแนะนำให้ติดตามปัจจัยต่างประเทศ เช่น ตัวเลขเศรษฐกิจของสหรัฐฯ ซึ่งคืนนี้มี กระทรวงพาณิชย์สหรัฐเปิดเผยยอดสั่งซื้อสินค้าคงทนเดือนก.พ. และ สำนักงานสารสนเทศด้านการพลังงานของสหรัฐ (EIA) เปิดเผยตัวเลขสต็อกน้ำมันรายสัปดาห์